b'\n_START_ARTICLE_\nJanez Ga\xc5\xa1par Corusi\n_START_SECTION_\n\xc5\xbdivljenje in delo\n_START_PARAGRAPH_\nJanez Ga\xc5\xa1par Corusi izvira iz plemi\xc5\xa1ke rodbine Corusi. \xc5\xa0tudiral je v Ljubljani in Padovi, kjer je tudi doktoriral. Prvo slu\xc5\xbebo je imel v Benetkah, pozneje pa se je na poziv kranjskih de\xc5\xbeelnih stanov kot pla\xc4\x8dan\xc2\xa0\xc2\xbbordinarij\xc2\xab\xc2\xa0preselil v Ljubljano. Posedoval je ob\xc5\xa1irno knji\xc5\xbenico; bil je \xc4\x8dlan ljubljanske Academiae Operosorum in Dizmove bratov\xc5\xa1\xc4\x8dine (Societas unitorum). Njegov sloves je segal preko kranjskih meja. Leta 1700 se je preselil v Celje, 1706 v Vara\xc5\xbedin. Po navedbah J.G. Dolni\xc4\x8darja je spisal De mumiis (1696).'